open-index/open-wikipedia-markdown huggingface dataset:
Брагінскі раён

**Бра́гінскі раён** — адміністрацыйна-тэрытарыяльная адзінка ў складзе Гомельскай вобласьці Беларусі.

## Гісторыя
Першыя людзі зьявіліся на тэрыторыі Брагінскага раёну ў пэрыяд нэаліту. Першы ўспамін пра Брагін у летапісах датуецца 1147 годам. Раён утвораны 8 сьнежня 1926 году. Падчас Нямецка-савецкай вайны нямецкія акупанты спалілі 70 % са 105 вёсак Брагінскага раёну.

З 8 студзеня 1954 году ўваходзіць у склад Гомельскай вобласьці. На 1 студзеня 1991 году ў раёне 83 сельскія населеныя пункты, гарадзкі пасёлак Камарын, 2 пасялковыя саветы: Брагінскі і Камарынскі, 12 сельсаветаў: Асарэвіцкі, Астраглядаўскі, Верхнежароўскі, Вуглоўскі, Крыўчанскі, Малажынскі, Малейкаўскі, Мікуліцкі, Новаялчанскі, Сьпярыскі, Хракавіцкі, Чамярыскі.

Пасьля катастрофы на Чарнобыльскай АЭС частка раёну ўвайшла ў зону радыяцыйнага кантролю, частка населеных пунктаў у зону адсяленьня.

## Геаграфія
Тэрыторыя раёну раўнінная. Ёсьць невысокія схілы. Сярэдняя вышыня раёну 110—120 мэтраў над узроўнем мора. Асноўныя карысныя выкапні — торф, цэгла. Сярэдняя тэмпэратура студзеня −6,6 °C, ліпеня +18 °C. Асноўныя рэкі — Дняпро і Брагінка. Маецца вялікая колькасьць азёраў. Больш 60% тэрыторыі маюць шчыльнасьць забруджваньня Сs 137 больш за 5 Ku/км².

## Насельніцтва
На 1 студзеня 1991 году ў раёне (бяз Брагіна) 17,5 тыс. жыхароў.

Паводле перапісу насельніцтва 2009 году беларусы складаюць 91,8%, расейцы — 4,3%, украінцы — 3,1%, астатнія — менш за 1%. Найбуйнейшыя населеныя пункты — Брагін (3,9 тысячы жыхароў) і Камарын (2,1 тысячы жыхароў). Натуральны прырост насельніцтва раёну нэгатыўны. Міграцыйны прырост — таксама. У раёне ёсьць 3 праваслаўныя і 3 пратэстанцкія суполкі.

* XX стагодзьдзе: 1990 год — 17,5 тыс.; 1998 год — 17,4 тыс.
* XXI стагодзьдзе: 2006 год — 15,9 тыс.; 2009 год — 14 211 чал. (перапіс); 2016 год — 12 128 чал.; 2017 год — 11 912 чал.; 2018 год — 11 887 чал.

## Транспарт
У раёне працуе адно транспартнае прадпрыемства. Маршрутная сетка складаецца з 7 міжгародніх, 10 прыгарадных і 1 гарадзкой перавозкі.

## Адукацыя
У раёне працуюць 9 сярэдніх, 2 базавыя школы. У Брагінскай сярэдняй школе маецца гімназічны кляс. У школах раёну вучыцца 2347 дзяцей.

## Спорт
Спортам займаецца 19% вучняў школ раёну. У раёне ёсьць 3 стадыёны ўмяшчальнасьцю па 1500 чалавек кожны.

## Асобы
* Гаўрыла Вашчанка (1928, в. Чыкалавічы — 2014) — беларускі жывапісец
* Міхась Раманюк (1944—1997) — беларускі мастацтвазнаўца і этнограф
* Юлія Цімафеева (нар. 1982) — беларуская літаратарка, перакладчыца
* Мікола Ракітны (сапр. — Мікалай Ісакавіч Новікаў; 1920—2000) — беларускі празаік

## Крыніцы

## Вонкавыя спасылкі

* 
* Брагінскі раённы выканаўчы камітэт

Брагінскі раён
З Новым годам!

***З Новым годам!*** — альбом беларускага рок-гурта Zet, запісаны ў 2000 годзе й перавыдадзены ў 2004 годзе.

## Песьні

# «Геадэзія-картаграфія»*
# «Дзяржтэлерадыё»*
# «Зьмяя»*

***** — дэма 2003 году, уключаныя ў перавыданьне кружэлкі ў 2004 годзе

## Удзельнікі
* Porter: бубны
* Akrabat: бас-гітара
* Strong: гітара
* Kanzler: сьпеў, гітара
* Сяргей «Шлёма» Лабандзіеўскі: запіс і зьвядзеньне
* Паша Цыбін: дызайн
* Аляксандар Кулік: фота
* Ігар Назаранка: мультымэдыя
* Ганна Вольская: прадусар

## Дадатковыя зьвесткі
Альбом *З Новым годам!* быў запісаны ўвесну 2000 году на мазырскай музычнай студыі «Арт-студио». Перавыданьне альбома 2004 году зробленае лэйблам «WestRecords». У яго ўключаныя дэма-вэрсіі песьняў «Зьмяя», «Дзяржтэлерадыё» і «Геадэзія-картаграфія», відэа-кліп на песьню «Калгас» (на альбоме 2006 году radzima.com песьня называецца «Сьветлы шлях») і канцэртны відэа-запіс песьні «Радзіма-свабода».

## Вонкавыя спасылкі
* Рэцэнзія на альбом у «Музыкальной газете»

Катэгорыя:Альбомы 2004 году
Катэгорыя:Альбомы Zet
Radzima.com

***Radzima.com*** — альбом беларускага рок-гурта Zet, выдадзены ў 2006 годзе.

## Зьмест
# «1, 2, 3»
# «Твая Айчына»
# «Аб’явы»
# «Чорнае сонца»
# «Крумкачы»
# «Мужчына»
# «Дзяржтэлерадыё»
# «Джала»
# «Заўтра»
# «Сьветлы шлях»
# «I Love You»
# «The Best»
# «Love Story — Don't Worry»
# «O Yeah! O Yo!»
# «Геадэзія-картаграфія»
# «Зьмяя ўнутры цябе»
# «Анёл»

## Удзельнікі
* Портэр: бубны
* Стронг: гітара
* Акрабат: бас-гітара
* Канцлер: сьпеў, гітара

## Дадатковыя зьвесткі
Дэма-вэрсіі ўсіх песьняў для альбома былі запісаныя на рэпэтыцыйнай студыі «Zet» і студыі Сяргея «Шлёмы» Лабандзіеўскага ў Менску ў 2003 годзе.

Пазьней альбом быў перапісаны на прафэсійнай студыі, але ўдзельнікі гурту засталіся не задаволеныя запісам. Як сказаў у інтэрвію лідэр гурту Канцлер «*Дэма атрымалася вельмі нават нядрэнным. Калі ж мы перапісалі гэты матэрыял на студыі, дзесьці па дарозе зьнік той запал, які прысутнічаў, уласна, на дэма-запісы*».

Старыя ўдалыя дэма-запісы, пасьля канчатковага зьвядзеньня і майстэрынгу на студыі «Селах» у Менску, былі выдадзеныя лэйблам «Go Records» ў 2006 годзе пад назвай **radzima.com**.

## Крыніцы

## Вонкавыя спасылкі
* Афіцыйная хатняя старонка Zet
* Песьні альбома ў фармаце MP3
* Рэцэнзія на альбом на «Тузіне Гітоў»

Катэгорыя:Альбомы Zet
Адрыян Нэстасэ

**Адрыя́н Наста́сэ** (; нар. 22 чэрвеня 1950, Бухарэст) — румынскі палітык.

Юрыст, адмысловец у міжнародным праве. Скончыў юрыдычны і гісторыка-філязофскі факультэты Бухарэсцкага ўнівэрсытэту. У 1990 годзе выбраны дэпутатам у парлямэнт, у 1990—1992 гадах быў міністрам замежных справаў, у 1992—1996 гадах – старшынём палаты дэпутатаў, у 1996—2000 – віцэ-старшыня палаты дэпутатаў і лідэр сацыял-дэмакратычнае парляманцкае апазыцыі.

У сьнежні 2000 году стаў прэм’ер-міністрам Румыніі, са студзеня 2001 году зьяўляўся таксама старшынём Румынскай сацыял-дэмакратычнай партыі. Падчас ягонага прэм’ерства Румынія праводзіла перамовы аб уступленьні ў Эўрапейскі Зьвяз. У сьнежні 2004 году браў удзел у прэзыдэнцкіх выбарах, на якіх прайграў Траяну Басэску, набраўшы 51,23% галасоў супраць 48,77%. Пасьля гэтага 20 сьнежня 2004 году пайшоў у адстаўку з пасады прэм'ер-міністра. З 21 сьнежня 2004 году зноў займае пасаду старшыні палаты дэпутатаў.

## Крыніцы

## Вонкавыя спасылкі
* Адрыян Нэстасэ на Politic.ro.

Катэгорыя:Нарадзіліся ў Бухарэсьце
Катэгорыя:Нарадзіліся ў 1950 годзе
Катэгорыя:Нарадзіліся 22 чэрвеня
Катэгорыя:Прэм’ер-міністры Румыніі
Катэгорыя:Румынскія палітыкі
Іён Іліеску

**Іён Іліеску** (;  3 сакавіка 1930 году) — румынскі палітык, прэзыдэнт Румыніі ў 1989—1996 і 2000—2004 гадах.

Паводле адукацыі — інжынэр-электрык, скончыў Політэхнічны ўнівэрсытэт у Бухарэсьце. Таксама вучыўся ў Маскоўскім дзяржаўным унівэрсытэце. У пачатку кар’еры працаваў у румынскай камуністычнай маладзёвай арганізацыі, быў сакратаром Цэнтральнага камітэту Саюзу камуністычнай моладзі, а таксама сябрам Цэнтральнага камітэту Румынскай камуністычнай партыі (1965). У 1967 годзе стаў міністрам па справах моладзі, але, страціўшы прыхільнасьць Нікалае Чаўшэску, быў хутка пераведзены на партыйную працу ў правінцыі. Быў сакратаром камітэту партыі ў Цімішаары і Ясах). У 1984 годзе быў прызначаны дырэктарам Тэхнічнага выдавецтва ў Бухарэсьце.

Як прадстаўнік апазыцыі супраць рэжыму Нікалае Чаўшэску у канцы 1989 году стаў на чале Фронту нацыянальнага выратаваньня і ў сьнежні 1989 стаў часовым прэзыдэнтам Румыніі. У 1990 і 1992 гадах выбіраўся на гэтую пасаду падчас усеагульнх выбараў, а ў 1996 годзе саступіў дэмакрату Эмілу Канстанцінэску. Ажыцьцявіў пераўтварэньне ранейшай камуністычнай партыі ў Румынскую сацыял-дэмакратычную партыю. У 2000 годзе паўторна выйграў прэзыдэнцкія выбары, перамогшы ў другім туры нацыяналіста Карнэліў Вадзіма Тудора. Згодна з Канстытуцыяй, больш балятавацца ў прэзыдэнты ён ня меў права, таму ў сьнежні 2004 году замест яго выбраны прэзыдэнтам Румыніі Траян Башэску.

## Крыніцы

Катэгорыя:Румынскія палітыкі
Катэгорыя:Прэзыдэнты Румыніі
Язэп Туркевіч

**Язэ́п Турке́віч** (1876 — ?) — беларускі грамадзка-палітычны дзяяч.

## Біяграфія
Перад Першай сусьветнай вайной жыў у Вільні, працаваў сталяром, удзельнічаў у рэвалюцыйным руху. У час першай расейскай рэвалюцыі ўступіў у Беларускую сацыялістычную грамаду. Падчас нямецкай акупацыі — адзін з актыўных дзеячоў рабочых прафсаюзаў у Вільні. Уваходзіў у Віленскую беларускую раду.

У сакавіку 1918 году быў разам з Антонам Луцкевічам, Іванам Луцкевічам і Янкам Станкевічам накіраваны на паседжаньне Рады БНР ў Менск, якое завяршылася абвяшчэньнем незалежнасьці Беларускай Народнай Рэспублікі 25 сакавіка 1918 году. У 1922 годзе балятаваўся ў польскі сойм ад Беларускага цэнтральнага выбарчага камітэту, але дэпутацкага мандату не атрымаў. Быў рэдактарам-выдаўцом першых сямі нумароў газэты «Жыцьцё Беларуса» (19.08.1925—9.09.1925). Пакінуў пасаду з прычыны перасьледу польскімі ўладамі. 8 жніўня 1925 году пад яго рэдакцыяй была выдадзеная газэта-аднадзёнка «Селянін».

Катэгорыя:Нарадзіліся ў 1876 годзе
Катэгорыя:Беларускія палітыкі
Малыя Чучавічы

**Малы́я Чу́чавічы** — вёска ў Лунінецкім раёне Берасьцейскай вобласьці, на паўночны ўсход ад Вялікіх Чучавічаў. Малыя Чучавічы ўваходзяць у склад Чучавіцкага сельсавету.

## Насельніцтва
* 2010 год — 575 чалавек
* 1999 год — 742 чалавекі
* 1996 год — 837 чалавек, 317 двароў

## Крыніцы

Катэгорыя:Чучавіцкі сельсавет
Катэгорыя:Населеныя пункты Лунінецкага раёну
Беларускі народны камітэт

**Беларускі народны камітэт** (БНК) — каардынацыйны орган беларускіх палітычных, грамадзкіх і прафэсійных арганізацыяў.

Быў створаны ў Вільні і дзейнічаў у 1915—1918 гадах на акупаванай Нямеччынай тэрыторыі Беларусі. У БНК уваходзілі прадстаўнікі Беларускай сацыял-дэмакратычнай работніцкай групы, Віленскага камітэту Беларускай сацыялістычнай грамады, Беларускага таварыства дапамогі пацярпелым ад вайны і іншыя. Узначальваў БНК Антон Луцкевіч.

Напачатку БНК прытрымліваўся канцэпцыі Канфэдэрацыі ВКЛ. Пазьней выказваўся за ўтварэньне Беларуска-Летувіскай дзяржавы з унутраным разьмежаваньнем аўтаномных беларускіх і летувіскіх зямель. У чэрвені 1916 году выпрацаваў ідэю Злучаных Штатаў ад Балтыйскага да Чорнага мораў. Гэтую канцэпцыю БНК прадставіў Лазанскай канфэрэнцыі народаў Расеі (1916). БНК удзельнічаў у правядзеньні Беларускай канфэрэнцыі 1918 году ў Вільні. На ёй была выбрана Віленская беларуская рада, якой БНК здаў свае паўнамоцтвы.

## Літаратура
* 
* 
* 

Катэгорыя:Колішнія беларускія палітычныя арганізацыі
1258

## Падзеі
* 10 лютага — манголы на чале з Хулагу заваёўваюць Багдад, сталіцу ісламскага халіфата і ў той час адну з самых значных сусьветных мэтраполіяў. Над жыхарамі гораду была ўчынена незвычайна жорсткая расправа, сотні тысяч чалавек былі зьнішчаныя альбо зробленыя рабамі. Самая вялікая сусьветная бібліятэка трапляе ў Эўфрат. У той жа час скончылася ўлада халіфатскай дынастыі Абазідаў

* Манфрэд Сіцылійскі стаў каралём Сіцыліі

## Нараджэньні
* Асман I, заснавальнік Асманскай імпэрыі

## Сьмерці
*

## Вонкавыя спасылкі
Беларуская сацыял-дэмакратычная работніцкая група

**Беларуская сацыял-дэмакратычная работніцкая група** (БСДРГ) — палітычная арганізацыя, якая дзейнічала на акупаванай германскімі войскамі тэрыторыі Беларусі ў 1915—1918 гадах. Утварылася ў выніку разыходжаньняў па пытаньнях тактыкі і нацыянальна-дзяржаўнага будаўніцтва паміж дзеячамі Беларускай сацыялістычнай грамады — марксістамі і народнікамі. Заснавальнікамі БСДРГ былі Антон Луцкевіч, Іван Луцкевіч, Алаіза Пашкевіч (Цётка) і іншыя. Група рабіла стаўку на працу ў масах. Пасьля расколу Беларускай сацыялістычнай грамады ў красавіку 1918 году БСДРГ аб’ядналася з марксістамі, якія выйшлі з БСГ, і ўтварыла зь імі Беларускую сацыял-дэмакратычную партыю.

Катэгорыя:Колішнія беларускія палітычныя арганізацыі
Oberon

**Oberon** (**Абэро́н**) — мова праграмаваньня, створаная ў 1986 годзе прафэсарам Ніклаўсам Віртам і яго групай у Цюрыскім Інстытуце кампутарных сыстэмаў *[[ETHZ]]*. Назва мовы паходзіць ад назвы спадарожніка плянэты Уран. *Oberon* першапачаткова быў распрацаваны для выкарыстаньня ў аднайменнай апэрацыйнай сыстэме *[[Oberon (апэрацыйная сыстэма)|Oberon System]]* на ўласнай плятформе — працоўнай станцыі *[[Ceres]]*. Пазьней кампілятар *Oberon* быў перанесены на іншыя плятформы. Апэрацыйная сыстэма *Oberon* таксама была распрацаваная для шэрагу папулярных кампутарных плятформаў.

У *Oberon* Вірт працягнуў выкарыстоўваць сваю стратэгію спрашчэньня мовы без губленьня моцы. Па сутнасьці, першапачаткова *Oberon* задумваўся як далейшае разьвіцьцё *[[Modula-2]]* з паўнавартаснаю рэалізацыяй канцэпцыі аб’ектна-арыентаванага праграмаваньня шляхам адрозным ад *[[C++]]* і *[[Smalltalk]]*. У сваёй новай мове Вірт уводзіць мажлівасьць пашырэньня структурных тыпаў, разам з тым вымае варыянтныя запісы, пералічэньні і дыяпазоны, якія можна сустрэць у тым ліку ў ранейшых працах Вірта.

Катэгорыя:Мовы праграмаваньня
Жабнік звычайны

**Жабнік звычайны** (лацінская назва: *Hydrocharis morsus-ranae*) — від водных расьлінаў зь сямейства вадакрасавых. У склад рода *Hydrocharis* уваходзяць ад трох да шасьці відаў, таму больш дакладнай назвай гэтай расьліны лічыцца **жабнік эўрапейскі**.

На гербе беларускага горада Жабінка — стылізаваная выява жабніка звычайнага.

## Вонкавыя спасылкі

Катэгорыя:Расьліны
Варацэвічы

**Варацэ́вічы** — вёска ў Янаўскім раёне Берасьцейскай вобласьці. Варацэвічы ўваходзяць у склад Гарбаскага сельсавету.

## Гісторыя
Першая згадка Варацэвічаў датуецца 1497 годам, калі пінскі князь Фёдар падараваў гэтую вёску Мацьвею Грычыну. Затым вёскай валодаў ягоны сын Барыс. З 1528 году ў маёнтку ўладарылі Юрэвічы-Ільлінічы, а прыкладна з XVII стагодзьдзя гаспадарамі сталі Орды.

Раней Варацэвічы ўваходзілі ў склад Пінскага павету Менскай губэрні. За польскім часам вёска была цэнтрам гміны.

11 сакавіка 2011 году ўказам прэзыдэнта «Об учреждении официальных геральдических символов административно-территориальных и территориальных единиц Брестской области» зацьверджаныя герб і сьцяг вёскі.

26 чэрвеня 2013 году вёска перададзеныя зь ліквідаванага Сьнітаўскага ў склад Гарбаскага сельсавету.

## Інфармацыя для турыстаў
У Варацэвічах у радавым маёнтку нарадзіўся Напалеон Орда — беларускі мастак, кампазытар, пісьменьнік, пэдагог, піяніст. З 2007 году ў вёсцы дзейнічае ягоны музэй.

### Славутасьці
* Царква Ўзвышэньня Сьв. Крыжа (1869—1874)

### Страчаная спадчына

* Сядзібна-паркавы комплекс Ордаў (XVIII ст.)

## Крыніцы

## Вонкавыя спасылкі
* 
* Валентина Козлович: В Вороцевичи, к Наполеону…, Советская Белоруссия №203 (22613), Четверг 26 октября 2006 года

Катэгорыя:Гарбаскі сельсавет
Катэгорыя:Населеныя пункты Янаўскага раёну (Берасьцейская вобласьць)
Катэгорыя:Населеныя пункты, згаданыя ў XV стагодзьдзі
Сьнітава

**Сьні́тава** — вёска ў Янаўскім раёне Берасьцейскай вобласьці, уваходзіць у склад Гарбаскага сельсавету. Вёска ляжыць на чыгуначнай лініі Берасьце — Жабінка — Лунінец.

## Гісторыя
Да 26 чэрвеня 2013 году — цэнтар Сьнітаўскага сельсавету. 26 чэрвеня 2013 году вёска перададзеныя зь ліквідаванага Сьнітаўскага ў склад Гарбаскага сельсавету.

## Насельніцтва
* 2010 год — 718 чалавек
* 1999 год — 859 чалавек

## Крыніцы

Катэгорыя:Гарбаскі сельсавет
Катэгорыя:Населеныя пункты Янаўскага раёну (Берасьцейская вобласьць)
Сьнітаўскі сельсавет

**Сьні́таўскі сельсавет** — былая адміністрацыйна-тэрытарыяльная адзінка ў складзе Янаўскага раёну Берасьцейскай вобласьці. Адміністрацыйны цэнтар — вёска Сьнітава.

## Гісторыя
12 кастрычніка 1940 году створаны Магільнянскі сельсавет у складзе Янаўскага раёну Пінскай вобласьці.

16 лістапада 1970 году сельсавет перайменаваны ў Сьнітаўскі.

26 чэрвеня 2013 году сельсавет ліквідаваны, усе населеныя пункты — Варацэвічы, Сьнітава, Трудавая — перададзеныя ў склад Гарбаскага сельсавету.

## Населеныя пункты
У сельсавет уваходзілі 3 вёскі.

## Крыніцы

## Літаратура
*  С. 359

Катэгорыя:Былыя сельсаветы Янаўскага раёну
Катэгорыя:Сельсаветы, створаныя ў 1970 годзе
Катэгорыя:Сельсаветы, скасаваныя ў 2013 годзе
Лядавічы

**Ля́давічы** — вёска ў Янаўскім раёне Берасьцейскай вобласьці. Лядавічы ўваходзяць у склад Опальскага сельсавету.

## Насельніцтва
* 2010 год — 443 чалавекі
* 1999 год — 575 чалавек

## Крыніцы

Катэгорыя:Опальскі сельсавет
Катэгорыя:Населеныя пункты Янаўскага раёну (Берасьцейская вобласьць)
Опаль

**О́паль** — вёска ў Янаўскім раёне Берасьцейскай вобласьці. Опаль уваходзіць у склад і зьяўляецца цэнтрам Опальскага сельсавету.

## Насельніцтва
* 2010 год — 590 чалавек
* 1999 год — 775 чалавек

## Крыніцы

Катэгорыя:Опальскі сельсавет
Катэгорыя:Населеныя пункты Янаўскага раёну (Берасьцейская вобласьць)
1257

## Падзеі
*

## Нараджэньні
* 14 кастрычніка — Пшэмысл II, кароль Польшчы

## Сьмерці
*
Малыя Круговічы

**Малы́я Круго́вічы** — вёска ў Ганцавіцкім раёне Берасьцейскай вобласьці. Малыя Круговічы ўваходзяць у склад Агарэвіцкага сельсавету.

## Агульныя зьвесткі
Сярод мясцовых жыхароў вёска таксама называецца Малым Сялом. У вёсцы ёсьць васьмігадовая школа, магазын, клюб, фэрма, дзьве сажалкі. На паўночны ўсход знаходзіцца зьмешаны лес, пераважна яловы. Недалёка працякае рака Цна. Рэйсавы аўтобус ходзіць да Ганцавічаў.

## Насельніцтва
* 2010 год — 236 чалавек
* 1999 год — 368 чалавек

## Асобы
Распаўсюджаныя прозьвішчы мясцовых жыхароў: Гардзей, Гу́рман, Заяц, Зялёнка, Кішко, Лойка, Муха, Падгайскі, Рагалінскі, Студэнт, Чыркун. У Малых Круговічах нарадзіўся пісьменьнік Віктар Гардзей.

## Крыніцы

## Вонкавыя спасылкі

* Віктар Гардзей. «Бедна басота»

Катэгорыя:Населеныя пункты Ганцавіцкага раёну
Катэгорыя:Агарэвіцкі сельсавет
Перадзел

Назву **Перадзе́л** маюць:

## Населеныя пункты
### [[Беларусь]]
* Берасьцейская вобласьць:
** Перадзел — вёска ў Ганцавіцкім раёне 
** Перадзел — хутар ў Лунінецкім раёне

## Глядзіце таксама
* Перадзелка 
* Перадзельск 
* Перадзельнае
Калёнія (Ганцавіцкі раён)

**Калёнія** — вёска ў Ганцавіцкім раёне Берасьцейскай вобласьці. Калёнія ўваходзіць у склад Агарэвіцкага сельсавету.

## Насельніцтва
* 2010 год — 69 чалавек
* 1999 год — 100 чалавек

## Крыніцы

Катэгорыя:Агарэвіцкі сельсавет
Катэгорыя:Населеныя пункты Ганцавіцкага раёну
Новыя Агарэвічы

**Но́выя Агарэ́вічы** — вёска ў Беларусі, каля ракі Цны. Уваходзяць у склад Агарэвіцкага сельсавету Ганцавіцкага раёну  Берасьцейскай вобласьці.

## Назва

Агар (Agar, Achar) — імя германскага паходжаньня.

## Насельніцтва
* 1909 год — 89 чалавек
* 1999 год — 162 чалавекі
* 2010 год — 98 чалавек

## Крыніцы

Катэгорыя:Населеныя пункты Ганцавіцкага раёну
Катэгорыя:Агарэвіцкі сельсавет
Вялікія Круговічы

**Вялі́кія Круго́вічы** () — вёска ў Ганцавіцкім раёне Берасьцейскай вобласьці. Вялікія Круговічы ўваходзяць у склад Агарэвіцкага сельсавету.

## Насельніцтва
* 2010 год — 688 чалавек
* 1999 год — 953 чалавекі

## Турыстыныя зьвесткі
У вёсцы была пабудаваная і дзейнічае Георгіеўская царква. На тэрыторыі вёскі на месцы былой сядзібы рода Абуховічаў стаіць дуб-багатыр, узрост якога перавышае 400 гадоў.

## Крыніцы

## Вонкавыя спасылкі

* Дуб-багатыр, вёска Вялікія Круговічы, старонка Ганцавіцкага райвыканкаму
* Інфармацыя на Radzima.org
* Здымкі на globustut.by

Катэгорыя:Населеныя пункты Ганцавіцкага раёну
Катэгорыя:Агарэвіцкі сельсавет
Агарэвічы

**Агарэ́вічы** — вёска ў Беларусі, каля ракі Цны. Цэнтар сельсавету Ганцавіцкага раёну Берасьцейскай вобласьці. Знаходзяцца за 6 кілямэтраў ад Ганцавічаў.

## Назва

Агар (Agar, Achar) — імя германскага паходжаньня.

## Гісторыя
На падставе археалягічных знаходак на тэрыторыі вёсак Агарэвічаў, Крышылавічаў і Дзяніскавічаў было выяўлена, што палескі край быў заселены яшчы ў 4—5 тысячагодзьдзі да н. э..

У XIX ст. Агарэвічы ўваходзілі ў склад Слуцкага павету Менскай губэрні.

## Насельніцтва
* 1909 год — 638 чалавек у вёсцы Агарэвічах і 9 чалавек у маёнтку Агарэвічах
* 1999 год — 1402 чалавекі
* 2010 год — 1133 чалавекі

## Эканоміка
У аднайменным СПК збудавалі аграгарадок.

## Крыніцы

## Вонкавыя спасылкі
* Тайны полесского «конвейера». «Советская Белоруссия»

Катэгорыя:Населеныя пункты Ганцавіцкага раёну
Катэгорыя:Агарэвіцкі сельсавет
Агарэвіцкі сельсавет

**Агарэ́віцкі сельсавет** — адміністрацыйна-тэрытарыяльная адзінка ў складзе Ганцавіцкага раёну Берасьцейскай вобласьці. Адміністрацыйны цэнтар — вёска Агарэвічы.

## Гісторыя
12 кастрычніка 1940 году створаны ў складзе Ганцавіцкага раёну Пінскай вобласьці. 25 сьнежня 1962 году раён скасаваны, сельсавет далучаны да Ляхавіцкага раёну. 30 ліпеня 1966 году сельсавет перададзены адноўленаму Ганцавіцкаму раёну.

## Літаратура
*  С. 219
*  С. 249


Катэгорыя:Адміністрацыйна-тэрытарыяльны падзел Ганцавіцкага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1940 годзе
Павал Лойка

**Павал Алегавіч Лойка** (12 ліпеня 1958, Слонім — 22 кастрычніка 2010) — беларускі гісторык, кандыдат гістарычных навук (1984). Сын пісьменьніка Алега Лойкі.

## Біяграфія
Скончыў гістарычны факультэт БДУ (1980). З 1983 году супрацоўнік, у 1990—2000 гадох — загаднік аддзелу гісторыі Беларусі XIII—XVIII стагодзьдзяў Інстытуту гісторыі НАН Беларусі. Адначасна з 1994 году загаднік катэдры гісторыі Беларусі старажытнага часу і сярэдніх вякоў Беларускага дзяржаўнага ўнівэрсытэту. Выкладаў гісторыю Беларусі ў Беларускім гуманітарным ліцэі.
Дасьледаваў праблемы дзяржаўна-палітычнага разьвіцьця Вялікага Княства Літоўскага ў XVI ст., аграрную гісторыю Беларусі XVI—XVIII стагодзьдзяў.

## Працы
Друкаваўся з 1982 году ў Беларусі, Расеі, Польшчы, Нямеччыне. Адзін з аўтараў, рэдактараў і складальнікаў школьных падручнікаў, навуковых зборнікаў і манаграфіяў па гісторыі.

* Паўстанне сялян пад кіраўніцтвам Вашчылы. Мінск, 1988 (у сааўтарстве з В. І. Мялешкам).
* Прыватнаўласніцкія сяляне Беларусі. Эвалюцыя феадальнай рэнты ў другой палове XVI—XVIII стст. Мінск, 1991.
* І ўзняўся люд просты. Мінск, 1992 (у сааўтарстве з В. І. Мялешкам).
* Шляхта беларускіх зямель у грамадска-палітычным жыцці Рэчы Паспалітай другой паловы ХVI — першай трэці ХVII ст. Мінск: БДУ, 2002.

## Крыніцы

## Літаратура
* 
* 

Катэгорыя:Беларускія гісторыкі
Катэгорыя:Нарадзіліся ў Слоніме
Катэгорыя:Кандыдаты гістарычных навук
Якаў Кранц

**Якаў Кранц** (1741—1804) — габрэйскі прапаведнік.

## Біяграфія
Нарадзіўся ў мястэчку Зьдзецел. Вучыўся ў ешыбоце ў Мяжырычах (цяпер Ровенская вобласьць ва Ўкраіне), дзе здабыў славу красамоўцы. У 1761 годзе заняў тут пасаду даршана (прапаведніка). Аб’езьдзіў габрэйскія абшчыны ў ваколіцах Львова, Любліна, Каліша, Замасьці. 18 гадоў прапаведаваў у Дубне (Украіна). У пропаведзях выкарыстоўваў фальклёр, этычныя, галахічныя, кабалістычныя творы, інтэрпрэтуючы іх па-свойму. Кнігі ягоных арацыяў, прытчаў (на іўрыце) выходзілі пасьмяротна ва Ўкраіне, у Польшчы.

## Крыніцы

Катэгорыя:Нарадзіліся ў Зьдзецеле
Катэгорыя:Нарадзіліся ў 1741 годзе
Катэгорыя:Памерлі ў 1804 годзе
Катэгорыя:Беларускія жыды
Катэгорыя:Габрэйскія дзеячы
Мэнке Кац

**Мэ́нке Кац** (, ; 1906, Сьвянцяны, Віленская губэрня, Расейская імпэрыя — 24 красавіка 1991, Спрынг Глен, штат Нью-Ёрк, ЗША) — габрэйскі паэт.

## Біяграфія
Нарадзіўся ў мястэчку Сьвянцяны Віленскай губэрні (цяпер у Летуве) ў ноч другога дня Пэсаху. Бацька Гіршэ-Довід быў родам са Сьвіры, дзе меў уласны бровар, аднак быў вымушаны перавесьці бізнэс у Сьвянцяны дзеля невялікіх заробкаў; маці Бадона Губэрская паходзіла зь Міхалішак. Мэнке назвалі паводле бабулі па мячы. Акрамя яго, у сям’і было яшчэ чацьвёра дзяцей (двое нарадзіліся ў Сьвіры, яшчэ двое наймаладзейшыя ў Сьвянцянах).

З-за недастатковых заробкаў бацька ў 1914 року падаўся ў ЗША. Мэнке скончыў хедар у Сьвянцянах, пасьля сям’я была вымушаная пераехаць да матчыных сваякоў у Міхалішкі.

У 1920 годзе сям’я выехала да бацькі ў ЗША, пасяліліся ў Нью-Ёрку. З пачатку 1920-х гадоў Мэнке Кац друкаваўся ў габрэйскіх газэтах у ЗША. Тут выходзілі ягоныя шматлікія кнігі паэзіі, у якіх належнае месца займала тэма малой радзімы. Спачатку трымаўся пракамуністычных поглядаў, пасьля пачатку палітычных рэпрэсіяў у СССР перагледзеў іх. У 1926 ажаніўся з Хаске Бляхер, эмігранткай з Уваравічаў, і пераехалі ў Лос-Анджэлес. Мэнке зарабляў пісаньнем і рамонтам гадзіньнікаў, аднак пасьля нараджэньня дачкі Траім і сына Ноя вярнуўся ў Нью-Ёрк. Дзяцей выхоўвала жонка з бацькамі ў Пасаіку.

З 1953, калі стала вядома пра , Кац канчаткова парваў зь левымі і пачаў выдаваць уласны літаратурны часопіс «Бітэр-рут».

У 1972 быў намінаваны на Пулітцэраўскую прэмію.

## Творчасьць
Першы зборнік — «Тры сястры» (1932), за публікацыі якога бяз згоды ён быў выключаны з «Пралетпэну» ( — *пралетарскае пяро*). Затым былі кнігі вершаў «Мястэчка палае» (1938), «Адказ маёй бабулі Баданы» (1939) і інш. Пісаў на ідыш і ангельскай мовах.

Агулам выдаў 18 зборнікаў паэзіі. Перакладзены на грэцкую, італьянскую, іўрыт, францускую, японскую ды іншыя мовы.

## Літаратура
* 

## Вонкавыя спасылкі
* Малітва каменя зрабіцца ветрам. Вершы
* Блог пра Мэнке Каца
* SVINTSYAN Heersha-Leyb Tarshish by MENKE KATZ translated from the Yiddish by BENJAMIN AND BARBARA HARSHAV
* Menke Katz. NINETEEN POEMS
* Menke Katz, 85, Poet Appreciated For His Lyrical Style. By RICHARD F. SHEPARD // The New York Times
* Dovid Katz and Harry Smith (eds.), Menke: The Complete Yiddish Poems of Menke Katz (trans.: Benjamin Harshav and Barara Harshav), New York: Ths Smith
* Зьвесткі ў каталёгу Freedman

Катэгорыя:Нарадзіліся ў Віленскай губэрні
Катэгорыя:Габрэйскія дзеячы
Катэгорыя:Беларускія жыды
Катэгорыя:Памерлі ў Нью-Ёрку (штат)
Будча

**Бу́дча** — вёска ў Ганцавіцкім раёне Берасьцейскай вобласьці. Будча ўваходзіць у склад Чудзінскага сельсавету.

## Насельніцтва
* 1999 год — 1040 чалавек
* 2010 год — 767 чалавек

## Інфармацыя для турыстаў
### Помнікі архітэктуры
* Спаса-Праабражэнская царква

## Крыніцы

## Вонкавыя спасылкі
* З гісторыі вёскі Будча
* Звесткі пра Будчу на сайце Ганцавіцкага раённага краязнаўчага парталу

Катэгорыя:Чудзінскі сельсавет
Катэгорыя:Населеныя пункты Ганцавіцкага раёну
Пярэвалакі

**Пярэ́валакі** — вёска ў Ганцавіцкім раёне Берасьцейскай вобласьці. Пярэвалакі ўваходзяць у склад Чудзінскага сельсавету.

## Насельніцтва
* 2010 год — 58 чалавек
* 1999 год — 121 чалавек

## Крыніцы

Катэгорыя:Чудзінскі сельсавет
Катэгорыя:Населеныя пункты Ганцавіцкага раёну
Антаны (Берасьцейская вобласьць)

**Антаны́** — вёска ў Беларусі, каля ракі Левай Лясной. Уваходзяць у склад Рэчыцкага сельсавету Камянецкага раёну Берасьцейскай вобласьці.

## Насельніцтва
* 1999 год — 12 чалавек
* 2010 год — 6 чалавек

## Крыніцы

Катэгорыя:Рэчыцкі сельсавет (Камянецкі раён)
Катэгорыя:Населеныя пункты Камянецкага раёну
Асінкі

**Асі́нкі**&nbsp;— вёска ў Беларусі, на левым беразе ракі Кукалкі. Уваходзяць у склад Рэчыцкага сельсавету Камянецкага раёну Берасьцейскай вобласьці.

## Насельніцтва
* 1999 год — 5 чалавек
* 2010 год — 5 чалавек

## Крыніцы

Катэгорыя:Населеныя пункты Камянецкага раёну
Катэгорыя:Рэчыцкі сельсавет (Камянецкі раён)
Бухавіцкі сельсавет

**Бу́хавіцкі сельсавет** (сучасная назва — *Бухо́віцкі сельсавет*) — адміністрацыйна-тэрытарыяльная адзінка ў складзе Кобрынскага раёну Берасьцейскай вобласьці. Адміністрацыйны цэнтар — вёска Бухавічы.

## Гісторыя
12 кастрычніка 1940 году створаны Яроміцкі сельсавет у складзе Кобрынскага раёну Берасьцейскай вобласьці БССР. Цэнтар — вёска Яромічы. 16 ліпеня 1954 году да сельсавету далучаная тэрыторыя скасаванага Засімоўскага сельсавету. 11 жніўня 1959 году ў склад сельсавету з Тэвельскага сельсавету перададзеныя вёскі Бяроза Касьцінская, Дахлава, Казішча і Каменка. 30 кастрычніка 1959 году да сельсавету далучаная тэрыторыя скасаванага Лепясоўскага сельсавету. 19 ліпеня 1976 году сельсавет перайменаваны ў Бухавіцкі, цэнтар перанесены ў вёску Бухавічы.

## Насельніцтва
Насельніцтва сельсавету паводле перапісу 2009 году — 5407 чалавек, зь іх 89,5 % — беларусы, 4,5 % — расейцы, 4,0 % — украінцы.

## Населеныя пункты
* 1 студзеня 1981 году — 24
* 1 студзеня 1986 году — 24

## Крыніцы

## Літаратура
*  С. 122
*  С. 93


Катэгорыя:Сельсаветы, створаныя ў 1976 годзе
1256

## Падзеі
*

## Нараджэньні
*

## Сьмерці
* Брачыслаў II, полацкі князь
Мельнікі

Назву **Мельнікі** маюць:

## Населеныя пункты
### [[Беларусь]]
* Берасьцейская вобласьць:
** Мельнікі — вёска ў Ганцавіцкім раёне
** Мельнікі — хутар у Жабінкаўскім раёне
** Мельнікі — вёска ў Воўчынскім сельсавеце Камянецкага раёну
** Мельнікі — вёска ў Рэчыцкім сельсавеце Камянецкага раёну
** Мельнікі — вёска ў Кобрынскім раёне
** Мельнікі — вёска ў Маларыцкім раёне

* Віцебская вобласьць:
** Мельнікі — хутар у Браслаўскім раёне

* Гарадзенская вобласьць:
** Мельнікі — вёска ў Астравецкім раёне
** Мельнікі — вёска ў Гарадзенскім раёне

* Менская вобласьць:
** Мельнікі — вёска ў Мядзельскім раёне

## Глядзіце таксама
* Мельнік
* Мельніца
Чудзін

**Чу́дзін** — вёска ў Ганцавіцкім раёне Берасьцейскай вобласьці. Чудзін уваходзіць у склад і зьяўляецца цэнтрам Чудзінскага сельсавету.

## Насельніцтва
* 2010 год — 773 чалавекі
* 1999 год — 1028 чалавек

## Інфармацыя для турыстаў
### Помнікі архітэктуры
У 1867 годзе была ўзьведзеная драўляная царква сьвятога Георгія.

## Крыніцы

Катэгорыя:Чудзінскі сельсавет
Катэгорыя:Населеныя пункты Ганцавіцкага раёну
Рэчыцкі сельсавет (Камянецкі раён)

**Рэ́чыцкі сельсавет** — адміністрацыйна-тэрытарыяльная адзінка ў складзе Камянецкага раёну Берасьцейскай вобласьці. Адміністрацыйны цэнтар — вёска Рэчыца.

## Гісторыя
12 кастрычніка 1940 году створаны Рэчыцкі сельсавет у складзе Камянецкага раёну Берасьцейскай вобласьці.

## Літаратура
*  С. 7


Катэгорыя:Адміністрацыйна-тэрытарыяльны падзел Камянецкага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1940 годзе
Воля

Назву **Во́ля** маюць:

* Воля — свабода, прастор, незалежнасьць

## Населеныя пункты
* Воля — старажытны тып сельскага пасяленьня часова вызваленага ад падаткаў, вядомы таксама пад назвамі слабада ці вулька

### [[Беларусь]]
* Берасьцейская вобласьць:
** Воля — вёска ў Івацэвіцкім раёне
** Воля — вёска ў Камянецкім раёне 
** Воля — вёска ў Пружанскім раёне 

* Гарадзенская вобласьць:
** Воля-Крупіцы — вёска ў Мастоўскім раёне

## Прозьвішчы
### Носьбіты
* Павал Воля

## Іншае
* Воля (кампанія)
* Воля (палітычная партыя)
* Воля (права)
* Воля (псыхалёгія)
* Воля (філязофія)

## Падвойныя назвы
* Вялікая Воля
* Добрая Воля
* Жэлязова-Воля
* Красная Воля
* Малая Воля
* Народная Воля
* Новая Воля
* Сьвятая Воля
* Чырвоная Воля

## Глядзіце таксама
* Вулька
* Слабада
Цадзік

**Цадзі́к** (на іўрыце צַדִּיק — *праведнік*) — чалавек, які адрозьніваецца асабліва моцнымі верай і набажнасьцю; духоўны правадыр хасыдзкай суполкі.

Катэгорыя:Хасыдызм
Катэгорыя:Юдаізм
Катэгорыя:Ізраіль
Рэбэ

**Рэ́бэ, рав, ра́бі, рэб** (ідыш רִבִּי; на іўрыце *рабі*), **адмор** () — тытул, звычайна ўжывальны да рабіна, мэламэда ў хедары або хасыдзкага цадзіка.

Слова рабі няма ў Габрэйскай Бібліі. Найболей раньняя згадка такога важнага для юдаізму тэрміну, як «рабі», сустракаецца ў Новым Запавеце, напрыклад Эвангельлі ад Мацьвея, дзе народ крычыць Ісусу «Рабі! Рабі!» (Мацьв. 23:7).

У юдэйскіх талмудысцкіх крыніцах тэрміны *рав, рабін, рэбэ, рабі* сустракаюцца толькі праз 250—300 гадоў.

Слова мае некалькі значэньняў:

* *Паважлівы зварот*. «*Рэб ід*» («спадар габрэй» на ідышы) — зварот у трэцяй асобе — найболей ветлівы зварот у тых, хто гаворыць на ідышы.
* *Тытул настаўніка* — *мэламэда* ў іўдзейскай пачатковай школе хедары
* У хасыдызме *тытул лідэра хасыдзкай плыні*, «двара» або «дынастыі». Кожная хасыдзкая галіна заве свайго лідэра *рэбэ*: Любавцкі рэбэ, Карлінскі рэбэ, Віжніцкі рэбэ, Гурскі рэбэ і&nbsp;г.&nbsp;д. Самым першым хасыдзкім рэбэ быў фундатар хасыдызму Бааль Шэм Тоў. Адным з самых вядомых рэбэ быў любавіцкі рэбэ Мэнахэм Мэндэль Шнэерсан (1902—1994). Часам хасыдзкага рэбэ завуць таксама адмор або цадзік.
* **Рабі** — *тытул духоўнага старшыні* юдэйскай кангрэгацыі ў артадаксальных суполках, а таксама ў кансэрватыўным, рэфармісцкім і рэкаструктывісцкім юдаізьме, а таксама ў месыянскіх габрэяў. У неартадаксальных плынях юдаізму рабі можа быць, як мужчына, так і жанчына, хоць і ў артадаксальным юдаізьме Галаха не забараняе жанчынам вывучаць закон, і ў хасыдызьме былі рэдкія выпадкі прызначэньня жанчын рабінамі.
* **Раў** (ідыш *роў*) — *юдэйскае навуковае званьне*.
* **Адмор** — скарот іўрыцкіх слоў «адонэну морэну вэ-рабэну» — «наш спадар, настаўнік і рабін» нароўні з рэбэ і цадзік — выкарыстоўваецца як тытул лідэра хасыдзкай плыні «двара».

## Глядзіце таксама
* Даян

## Крыніцы

Катэгорыя:Хасыдызм
Катэгорыя:Юдаізм
Катэгорыя:Ізраіль
Мэламэд

**Мэла́мэд** (на ідышы; на іўрыце ְלַמֵּד — мэламэ́д) — у ашкеназаў настаўнік у хедары.

Катэгорыя:Габрэйская адукацыя
Катэгорыя:Габрэйскія словы і фразы
Катэгорыя:Жыдоўскія рэлігійныя прафэсіі
Камароўшчына (Берасьцейская вобласьць)

**Камаро́ўшчына** — вёска ў Беларусі, каля ракі Лясной. Уваходзіць у склад Рэчыцкага сельсавету Камянецкага раёну Берасьцейскай вобласьці.

## Насельніцтва
* 1999 год — 38 чалавек
* 2010 год — 25 чалавек

## Крыніцы

Катэгорыя:Рэчыцкі сельсавет (Камянецкі раён)
Катэгорыя:Населеныя пункты Камянецкага раёну
Кукальчыцы

**Ку́кальчыцы** — вёска ў Беларусі, на левым беразе ракі Кукалкі. Уваходзяць у склад Рэчыцкага сельсавету Камянецкага раёну Берасьцейскай вобласьці.

## Насельніцтва
* 1999 год — 18 чалавек
* 2010 год — 9 чалавек

## Крыніцы

Катэгорыя:Населеныя пункты Камянецкага раёну
Катэгорыя:Рэчыцкі сельсавет (Камянецкі раён)
Лескі (Берасьцейская вобласьць)

**Ле́скі** (Ляскі) — вёска ў Беларусі, на правым беразе ракі Вішні. Уваходзяць у склад Рэчыцкага сельсавету Камянецкага раёну Берасьцейскай вобласьці. Знаходзяцца за 16 км на паўночны ўсход ад Камянца, за 55 км на поўнач ад Берасьця; за 30 км на паўночны захад ад чыгуначнай станцыі Тэўлі (лінія Берасьце — Баранавічы).

## Гісторыя
У 1850 годзе вёска знаходзілася ў складзе маёнтку Труны графа Грабоўскага. У другой палове ХІХ стагодзьдзя месьцілася ў Дварцоўскай воласьці Берасьцейскага павету Гарадзенскай губэрні (Паўночна-Заходні край). Паводле перапісу 1897 году, у вёсцы працавалі хлебазапасны магазын, кузьня і ветраны млын. Ляскоўская сялянская грамада 112 дзесяцінаў ворыўнай зямлі. 

25 сакавіка 1918 году згодна з Трэцяй Устаўной граматай Ровенская Слабада абвяшчаліся часткай Беларускай Народнай Рэспублікі. Паводле Рыскага падзелу 1921 году ўвайшла ў склад Польскай Рэспублікі. У міжваенны час знаходзілася ў складзе Дварцоўскай гміны Берасьцейскага павету Палескага ваяводзтва. Дзеяла падпольная суполка Камуністычнай партыі Заходняй Беларусі. 

14 лістапада 1939 году адбылося далучэньне Заходняй Беларусі да БССР. У выніку 15 студзеня 1940 году вёска апынулася ў складзе Камянецкага раёну Берасьцейскай вобласьці. 12 кастрычніка 1940 году патрапіла ў склад Дварцоўскага сельсавету. У часе нямецка-савецкай вайны ў вёсцы месьціўся штаб партызанскага атраду імя Чкалава брыгады «Савецкая Беларусь». 4 траўня 1943 году нямецкія карнікі расстралялі 216 вяскоўцаў на паўночным узьлеску і спалілі хаты. Мясцовы паліцыянт схаваў ад расстрэлу адну вясковую дзяўчынку. 

16 ліпеня 1954 году вёска перайшла ў склад Рэчыцкага сельсавету. На 1970 год знаходзілася ў складзе калгасу імя Кірава. У 1980 годзе — у калгасе «Сьветлы шлях». У 1980-я гады на паўночным ускрайку вёскі ўзьвялі абэліск зь пералікам імёнаў расстраляных на месцы брацкай магілы. У тыя ж гады калгас «Савецкая Беларусь» наладзіў падвоз хлеба, бо аўтакрама сюды не хадзіла. На 2007 год уваходзіла ў склад сельскагаспадарчага вытворчага каапэратыву «Кансуэла». На сьнежань 2013 году сельскагаспадарчыя землі вакол вёскі Лескі належалі ААТ «Відамлянскае».

## Насельніцтва
* XIX стагодзьдзе: 1857 год —  151 рэвіская душа; 1897 год — 257 чал. і  36 двароў
* XX стагодзьдзе: 1905 год — 266 чал.; 1923 год — 172 чал. і 32 двары; 1940 год — 287 чал. і 45 двароў; 1941 год — 256 чал. і 54 двары; 1960 год — 68 чал.; 1970 год — 36 чал.; 1999 год — 8 чал.
* XXI стагодзьдзе: 2005 год — 5 чал.; 2010 год — 4 чал.; 2013 год — 7 чал.

## Крыніцы

Катэгорыя:Населеныя пункты Камянецкага раёну
Катэгорыя:Рэчыцкі сельсавет (Камянецкі раён)
Катэгорыя:Вёскі, спаленыя падчас Другой сусьветнай вайны
Смольнікі (Камянецкі раён)

**Смо́льнікі** — вёска ў Беларусі, каля ракі Кукалкі. Уваходзіць у склад Рэчыцкага сельсавету Камянецкага раёну Берасьцейскай вобласьці .

## Насельніцтва
* 1999 год — 19 чалавек
* 2010 год — 10 чалавек

## Крыніцы

Катэгорыя:Населеныя пункты Камянецкага раёну
Катэгорыя:Рэчыцкі сельсавет (Камянецкі раён)
Гулевічы (Берасьцейская вобласьць)

**Гуле́вічы** — вёска ў Беларусі, каля ракі Лясной. Уваходзяць у склад Навіцкавіцкага сельсавету Камянецкага раёну Берасьцейскай вобласьці.

## Насельніцтва
* 1999 год — 105 чалавек
* 2010 год — 55 чалавек

## Крыніцы

Катэгорыя:Навіцкавіцкі сельсавет
Катэгорыя:Населеныя пункты Камянецкага раёну
Карчоўскі сельсавет

**Карчо́ўскі сельсаве́т** — былая адміністрацыйна-тэрытарыяльная адзінка ў складзе Баранавіцкага раёну Берасьцейскай вобласьці. Адміністрацыйны цэнтар — вёска Карчова.

## Гісторыя
26 чэрвеня 2013 году сельсавет ліквідаваны, усе населеныя пункты — вёскі Алізараўшчына, Быткоўшчына, Вызарак, Высадавічы, Грачыхі, Карчова, Кутаўшчына, Мітрапольшчына, Пянчын, Пярэвалака, Рудашы, Скробава, Трацэвічы і пасёлак Савецкі — перададзеныя ў склад Гарадзішчанскага сельсавету.

## Крыніцы

Катэгорыя:Былыя сельсаветы Баранавіцкага раёну
Катэгорыя:Сельсаветы, скасаваныя ў 2013 годзе
Навіцкавічы

**Наві́цкавічы** — вёска ў Беларусі, каля ракі Лясной. Цэнтар сельсавету Камянецкага раёну Берасьцейскай вобласьці.

## Насельніцтва
* 1999 год — 392 чалавекі
* 2010 год — 404 чалавекі

## Крыніцы

Катэгорыя:Населеныя пункты Камянецкага раёну
Катэгорыя:Навіцкавіцкі сельсавет
Харомскі сельсавет

**Харо́мскі сельсаве́т** — адміністрацыйна-тэрытарыяльная адзінка ў складзе Столінскага раёну Берасьцейскай вобласьці. Адміністрацыйны цэнтар — вёска Харомск.

## Гісторыя
12 кастрычніка 1940 году створаны ў складзе Давыд-Гарадоцкага раёну Пінскай вобласьці. 19 студзеня 1961 году раён скасаваны, сельсавет далучаны да Столінскага раёну.

## Населеныя пункты
* 1 студзеня 1947 году — 2

## Літаратура
*  С. 191
*  С. 425
*  С. 599
*  С. 194


Катэгорыя:Адміністрацыйна-тэрытарыяльны падзел Столінскага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1940 годзе
Лас-Вэгас

**Лас-Вэгас** () — горад на захадзе ЗША ў штаце Нэвада. Цэнтар турызму і забаваў агульнанацыянальнага значэньня. Вядомы, як «горад заганаў» і цэнтар забаваў, які мае казіно, дыскатэкі, гульнявыя аўтаматы.

## Гісторыя
Горад быў заснаваны 15 траўня 1905 году. Горад доўгі час зьяўляўся асноўным пунктам дазапраўкі і адпачынку цягнікоў, цяпер жа назоў гораду асацыюецца з электратэхнічнай прамысловасьцю і міжнародным аэрапортам.

Лас-Вэгас стаў найболей вядомы дзякуючы гісторыі, якая здарылася 19 траўня 1931 году. На тэрыторыі штату Нэвада былі дазволеныя азартныя гульні. Лібэральнае заканадаўства стала прыцягваць людзей да гульняў. Ужо да 1940 году налічвалася амаль 9 тысяч гульцоў, а праз 20 гадоў колькасьць іх вырасла да 64 тысяч. З тых часоў, казіно сталі ўсё больш зьяўляцца на вуліцах Лас-Вэгасу. Самым першым лічыцца El Rancho, якое да нашых дзён не захавалася. Цяпер гэты бізнэс лічыцца адною з асноўных крыніц прыбыткаў Лас-Вэгасу.

У горадзе мноства розных славутасьцяў, такіх як танцуючыя фантаны гатэля «Бэладжыё», Плаціна Гувэра, копія Эйфэлевай вежы, гатэля «Парыж» і іншых.

## Вонкавыя спасылкі
* Афіцыйны сайт.
Foobar2000

**foobar2000** — бясплатны аўдыё-плэер для апэрацыйнай сыстэмы **[[Microsoft]] [[Windows]]** (з вэрсіі 1.6 падтрымліваюцца толькі Windows 7 і больш позьнія рэлізы), распрацаваны польскім праграмістам Пэтэрам Паўлоўскім, былым супрацоўнікам кампаніі Nullsoft. Мае невялікі памер і мінімалістычны выгляд. Уключае ў сябе мноства функцыяў для падтрымкі мэта-дадзеных і высакаякаснага выкананьня гуку. Акрамя гэтага foobar2000 мае мэдыя-бібліятэку для хуткага доступу да музычных файлаў, убудаваны канвэртар паміж рознымі фарматамі файлаў, модуль запісу кружэлак. Адной з галоўных функцыяў плэеру зьяўляецца магчымасьць падключаць плягіны зь вялікай колькасьцю дадатковых магчымасьцяў.

Праграмны інтэрфэйс мае толькі ангельскую мову. Акрамя таго, аўтар праграмы не зьбіраецца дадаваць падтрымку іншых моваў. Як і не зьбіраецца рабіць вэрсіі праграмы пад іншыя апэрацыйныя сыстэмы.

## Асноўныя магчымасьці праграмы
* Поўная падтрымка Unicode
* Падтрымка ReplayGain
* Пашыраныя магчымасьці апрацоўкі і рэдагаваньня файлавай інфармацыі
* Неабмежаваныя магчымасьці наладкі выгляду плэйлістоў (з дапамогай плягіну Columns UI)
* Падтрымка некалькіх плэйлістоў у адным вакне
* Наладка *«гарачых клявішаў»* клявіятуры
* Убудаваная музычная бібліятэка
* Падтрымка інтэрнэт-радыё

## Аўдыё-фарматы, якія падтрымлівае foobar2000
* Убудаваная падтрымка файлаў наступных фарматаў: MP3, Ogg Vorbis, MP2, AAC, WAV, AIFF, Musepack, VOC, SND, MP4, WMA, FLAC, WavPack, Speex, AU
* Праз плягіны: TTA, Мonkey’s Audio, ALAC, Mod, SPC, TFMX, Shorten, OptimFROG, LPAC, AC3, PSF, NSF, XID, XA, Matroska ды іншыя.

Акрамя таго, foobar2000 можа граць музыку, запакаваную ў архівы RAR, ZIP і 7-Zip.

## Крыніцы

### Афіцыйныя сайты
* Сайт праграмы foobar2000.org
* Форум падтрымкі карыстальнікаў foobar2000
* Зборнік адказаў на асноўныя пытаньні
* Official Plugins
* [irc://irc.freenode.net/foobar2000 IRC-канал #foobar2000 на сэрвары Freenode]

### Іншыя старонкі
* Расейскі сайт foobar2000

Катэгорыя:Мэдыя-плэеры
Навіцкавіцкі сельсавет

**Наві́цкавіцкі сельсавет** — адміністрацыйна-тэрытарыяльная адзінка ў складзе Камянецкага раёну Берасьцейскай вобласьці. Адміністрацыйны цэнтар — вёска Навіцкавічы.

## Гісторыя
12 кастрычніка 1940 году створаны ў складзе Камянецкага раёну Берасьцейскай вобласьці, які быў скасаваны 16 ліпеня 1954 году.

15 студзеня 1962 году Пашукоўскі сельсавет перайменаваны ў Навіцкавіцкі.

## Літаратура
*  С. 7, 8


Катэгорыя:Адміністрацыйна-тэрытарыяльны падзел Камянецкага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1940 годзе
Гірмантаўскі сельсавет

**Гі́рмантаўскі сельсавет** — былая адміністрацыйна-тэрытарыяльная адзінка ў складзе Баранавіцкага раёну Берасьцейскай вобласьці. Цэнтар савету вёска Гірмантаўцы.

## Гісторыя
Скасаваны 26 чэрвеня 2013 году, усе населеныя пункты — Агароднікі, Багушы, Гірмантаўцы, Жабінцы, Жалезьніца, Каўшы, Крапачы, Красявічы, Лозы, Навінкі, Нагорная, Несьцяры, Сакаловічы, Слабажаны, Сялявічы — перададзеныя ў склад Гарадзішчанскага сельсавету.

## Крыніцы

Катэгорыя:Былыя сельсаветы Баранавіцкага раёну
Катэгорыя:Сельсаветы, скасаваныя ў 2013 годзе
Плянта

Назву **Плянта** маюць:

## Населеныя пункты
### [[Беларусь]]
* Берасьцейская вобласьць:
** Плянта — вёска ў Агародніцкім сельсавеце Камянецкага раёну
** Плянта — вёска ў Відамлянскім сельсавеце Камянецкага раёну
** Плянта — былая вёска ў Камянюцкім сельсавеце Камянецкага раёну
** Плянта — вёска ў Кобрынскім раёне
** Плянта — былы маёнтак у Пружанскім раёне

* Гарадзенская вобласьць:
** Плянта — вёска ў Наваградзкім раёне
** Плянта — вёска ў Шчучынскім раёне

* Менская вобласьць:
** Плянта — вёска ў Салігорскім раёне
Алешкавічы

**Але́шкавічы** — вёска ў Камянецкім раёне Берасьцейскай вобласьці, за 200 м ад правага берага ракі Градаўка, за 2 км на ўсход ад аўтадарогі Берасьце&nbsp;—&nbsp;Каменюкі (), за 17 км на поўдзень ад Камянцу, за 16 км на поўнач ад Берасьця, за 27 км на паўночны захад ад чыгуначнай станцыі Жабінка на лініі Берасьце&nbsp;—&nbsp;Баранавічы. Уваходзіць у Відамлянскі сельсавет.

## Гісторыя
* сярэдзіна XIX ст.: вёска ў Турнаўскай воласьці Берасьцейскага павету Гарадзенскай губэрні Расейскай імпэрыі.
* 1857: паводле 10-й рэвізіі вёска ў складзе маёнтку Дзяменічы, уласнасьць Баяроўскай, 298 рэвіскіх душ.
* 1897: паводле перапісу 59 двароў, 475 жыхароў, хлебазапасная крама, карчма.
* 1905: у вёсцы 543 жыхары.
* 1921: вёска ў складзе Турнаўскай гміны Берасьцейскага павету Палескага ваяводзтва міжваеннай Польшчы.
* 1939: у складзе Берасьцейскай вобласьці БССР.
* 1940: вёска ў Турнаўскім сельсавеце Камянецкага раёну Берасьцейскай вобласьці, 76 двароў, 231 жыхар.
* 1949: арганізаваны калгас «Свабодная Праца», дзейнічала пачатковая школа.
* 1950: 98 двароў, 353 жыхары.
* 1954: у Відамлянскім сельсавеце.
* 1956: у калгасе «Перамога».
* 1959: 289 жыхароў.
* 1970: 245 жыхароў.

## Насельніцтва
* 2010 год — 65 жыхароў
* 2005 год — 60 жыхароў, 41 двор
* 1999 год — 93 жыхары

## Інфраструктура
У складзе ААТ «Агра-Турна». У вёсцы працуе крама. Маецца помнік на магіле 18 партызан дывізіі Каўпака, якія загінулі 22—23 сакавіка 1944 году.

## Крыніцы

## Літаратура
*  С.&nbsp;14—15.

Катэгорыя:Відамлянскі сельсавет
Катэгорыя:Населеныя пункты Камянецкага раёну
Баранкі

**Баранкі́** — вёска ў Камянецкім раёне Берасьцейскай вобласьці, за 200 м ад левага берага ракі Лясная, за 2 км на захад ад аўтадарогі Берасьце&nbsp;—&nbsp;Каменюкі (), за 6 км на паўднёвы захад ад Камянцу, за 31 км на поўнач ад Берасьця, за 30 км на паўночны захад ад чыгуначнай станцыі Жабінка на лініі Берасьце&nbsp;—&nbsp;Баранавічы. Уваходзіць у Відамлянскі сельсавет.

На поўдзень ад вёскі, на левым беразе ракі Лясная захавалася гарадзішча (раскопкі не праводзіліся), што сьведчыць аб засяленьні тутэйшых месцаў у глыбокай старажытнасьці.

## Гісторыя
* 1567: маёнтак у Берасьцейскім павеце ВКЛ, уласнасьць Туравай, якая выстаўляла коней у літоўскае войска.
* сярэдзіна XIX ст.: 2 аднайменныя вёскі ў Берасьцейскім павеце Гарадзенскай губэрні Расейскай імпэрыі.
* 1857: паводле 10-й рэвізіі вёска Вялікія Баранкі (204 рэвіскія душы) і вёска Малыя Баранкі (53 рэвіскія душы), у складзе маёнтку Баранкі, уласнасьць Каржанеўскага, затым Пашынскай.
* 2-я палова XIX ст.: у Камянец-Літоўскай воласьці таго ж павету і губэрні.
* 1897: паводле перапісу вёска Баранкі, 49 двароў, 393 жыхары, хлебазапасная крама; маёнтак Баранкі, 1 двор, 5 жыхароў.
* 1905: у вёсцы 456 жыхароў, у маёнтку 15 жыхароў.
* 1921: вёска ў складзе Камянец-Літоўскай гміны Берасьцейскага павету Палескага ваяводзтва міжваеннай Польшчы.
* 1923: у вёсцы 30 двароў, 149 жыхароў, у аднайменным фальварку 1 двор, 3 жыхары.
* 1939: ў складзе Берасьцейскай вобласьці БССР.
* 1940: вёска ў Відамлянскім сельсавеце Камянецкага раёну Берасьцейскай вобласьці, 49 двароў, 286 жыхароў.
* канец 1940-х: арганізаваны калгас імя Суворава.
* 1948: у пачатковай школе 29 вучняў.
* 1950: вёска ў калгасе імя Чкалава.
* 1960: 165 жыхароў.
* 1970: 110 жыхароў.

## Насельніцтва
* 2022 год —  жыхары
* 2010 год — 16 жыхароў
* 2005 год — 19 жыхароў, 16 двароў
* 1999 год — 24 жыхары

## Інфраструктура
У складзе ААТ «Відамлянскае».

## Крыніцы

## Літаратура
*  С.&nbsp;17—18.

Катэгорыя:Відамлянскі сельсавет
Катэгорыя:Населеныя пункты Камянецкага раёну
Вялікая Вялікая

**Вялі́кая Вялі́кая** — вёска ў Камянецкім раёне Берасьцейскай вобласьці, за 2 км на поўнач ад аўтадарогі Слонім&nbsp;—&nbsp;Высокае (), за 11 км на поўдзень ад Камянцу, за 27 км на поўнач ад Берасьця, за 28 км на паўночны захад ад чыгуначнай станцыі Жабінка на лініі Берасьце&nbsp;—&nbsp;Баранавічы. Уваходзіць у Відамлянскі сельсавет.

## Гісторыя
* 1646: упершыню вёска згадваецца ў судовых справах, уваходзіла ў Берасьцейскі павет і ваяводзтва ВКЛ.
* 1795: у складзе Расейскай імпэрыі.
* 2-я палова XIX ст.: вёска ў Камянец-Літоўскай воласьці Берасьцейскага павету Гарадзенскай губэрні. 
* 1897: паводле перапісу 14 двароў, 97 жыхароў.
* 1921: у складзе Камянец-Літоўскай гміны Берасьцейскага павету Палескага ваяводзтва міжваеннай Польшчы.
* 1939: у складзе Берасьцейскай вобласьці БССР.
* 1940: вёска ў Відамлянскім сельсавеце Камянецкага раёну Берасьцейскай вобласьці, 20 двароў, 165 жыхароў.
* 1949: спачатку арганізаваны калгас «Сьветлы шлях», з кастрычніка ў складзе калгасу «Кастрычнік».
* 1960: 69 жыхароў.
* 1970: 61 жыхар.

## Насельніцтва
* 2010 год — 12 жыхароў
* 2005 год — 9 жыхароў, 7 двароў
* 1999 год — 14 жыхароў

## Інфраструктура
У складзе ААТ «Відамлянскае».

## Крыніцы

## Літаратура
*  С.&nbsp;32.

Катэгорыя:Відамлянскі сельсавет
Катэгорыя:Населеныя пункты Камянецкага раёну
Катэгорыя:Населеныя пункты, згаданыя ў XVII стагодзьдзі
Відамлянскі сельсавет

**Відамля́нскі сельсавет** — адміністрацыйна-тэрытарыяльная адзінка ў складзе Камянецкага раёну Берасьцейскай вобласьці. Адміністрацыйны цэнтар — вёска Відамля. Знаходзіцца на поўдні Камянецкага раёну, на мяжы зь Берасьцейскім і Жабінкаўскім раёнамі. Праз тэрыторыю сельсавету праходзяць аўтадарогі рэспубліканскага значэньня Берасьце&nbsp;—&nbsp;Каменюкі () і Слонім&nbsp;—&nbsp;Высокае (), працякае рака Градаўка.

## Гісторыя
12 кастрычніка 1940 году створаны Відамлянскі сельсавет у складзе Камянецкага раёну Берасьцейскай вобласьці.

## Літаратура
*  С. 7


Катэгорыя:Адміністрацыйна-тэрытарыяльны падзел Камянецкага раёну
Катэгорыя:Сельсаветы Беларусі
Катэгорыя:Сельсаветы, створаныя ў 1940 годзе